13/04/2010 | Administración LocalMunicipal
A Laracha
Bases selección promoción interna administrativo administración xeral

O Alcalde mediante Resolución de data 5 de abril de 2010, acordou aprobar a convocatoria e as bases reguladoras do proceso de selección, mediante promoción interna, de dous funcionarios/as de carreira, para as prazas de administrativo/a de administración Xeral incluídas na oferta de emprego público do Concello do ano 2008, que foron publicadas integramente no BOP nº 292, correspondente ao día 20 de decembro de 2008. É obxecto da presente convocatoria, a provisión en propiedade de dúas prazas de administrativo/a encadradas na escala de Administración Xeral, subescala Administrativa, pertencente ao Grupo C1, incluídas na Oferta de Emprego Público de 2008 (BOP nº 292, do 20 de decembro de 2008), ao amparo da lexislación vixente en materia selección de persoal funcionario ao servizo da administración local. O procedemento selectivo será o de concurso-oposición, en quenda de promoción interna. Para ser admitidos a realización destas probas selectivas, os/as aspirantes, deberán reunir os seguintes requisitos: - Ter nacionalidade española ou ser nacional doutros Estados conforme aos artigos 56 e 57 do Estatuto Básico do Empregado Público - Ter cumpridos 16 anos de idade. - Estar en posesión do título de Bacharelato, formación profesional de 2º grao ou equivalente ou ter unha antigüidade de dez anos na subescala de Auxiliares de administración xeral do Concello da Laracha. - Ser funcionario de carreira do Concello da Laracha, e pertencer á escala de Administración Xeral, subescala Auxiliar e Grupo de Clasificación C2, do artigo 76 da Lei 7/2007, do 12 de abril, do Estatuto Básico do Empregado Público. - Ter unha antigüidade de, polo menos, dous anos na escala de Administración Xeral, subescala de Auxiliar, o día da finalización do prazo de presentación de solicitudes de participación, segundo o disposto no artigo 76 do Real Decreto 364/1995, do 10 de marzo, polo que se aproba o Regulamento Xeral de Ingreso do Persoal ao Servizo da Administración Xeral do Estado e de Provisión de Postos de Traballo e Promoción Profesional dos Funcionarios Civís da Administración Xeral do Estado. - Non padecer enfermidade ou eiva física ou psíquico que impida ou sexa incompatible co desempeño das tarefas correspondentes á praza á que se opte. - Non ter sido separado, mediante expediente disciplinario, do servicio de calquera das administracións públicas, nin atoparse inhabilitado para o exercicio de funcións públicas, así como non estar incurso en calquera incompatibilidade das previstas na Lexislación vixente. Os anteriores requisitos deberanse cumprir con referencia ao último día de prazo de presentación das solicitudes, e será nulo o nomeamento como funcionario de carreira dun aspirante que estea incurso en causas de incapacidade conforme á normativa vixente. As solicitudes, dirixidas ó sr. Alcalde-Presidente da Corporación, expresarán que reúnen tódolos requisitos esixidos na base anterior, e presentaranse no Rexistro Xeral do Concello, no prazo de vinte días naturais contados a partir do seguinte ó da publicación do anuncio da convocatoria no Boletín Oficial do Estado. ou na forma prevista no art.38.4 da lei 30/1992, de 26 de novembro. As solicitudes poderán remitirse tamén na forma determinada no artigo 38.4 da Lei 30/1992, de 26 de novembro, do réxime xurídico das administracións públicas e do procedemento administrativo común. Os aspirantes presentarán, de ser o caso, o orixinal ou copia compulsada do Celga 3 ou equivalente de cara á exención do segundo exercicio prevista nestas bases. Previamente publicaranse as bases íntegras no BOP da provincia da Coruña e un anuncio extractado da convocatoria no Diario Oficial de Galicia. O cumprimento de todos e cada un dos requisitos esixidos na convocatoria será referido á data de finalización do prazo de presentación de solicitudes. Ás solicitudes acompañaranse unha copia do Documento Nacional de Identidade, así como unha copia compulsada do Título de Bacharelato, Formación profesional de 2º grao ou equivalente ou certificado de ter unha antigüidade de dez anos na subescala de auxiliares de administración xeral do Concello da Laracha. Finalizado o prazo de presentación de solicitudes, o sr. Alcalde, no prazo máximo dun mes, mediante resolución aprobará a lista provisional de admitidos e excluídos. Dita resolución será definitiva de non haber excluídos, e será exposta no taboleiro de anuncios do Concello e publicarase no BOP, relacionándose os aspirantes excluídos coa indicación da causa de exclusión. Nesta resolución incluirase a composición do tribunal, o lugar, a data e a hora do comezo do primeiro exercicio, de modo que o exercicio non se celebre antes de quince días contados dende a publicación. Os aspirantes excluídos disporán dun prazo de dez días hábiles para reclamacións e corrección das deficiencias sinaladas. Estas reclamacións e correccións serán aceptadas ou rexeitadas na resolución que aprobe a lista definitiva, que publicarase na mesma forma. Contra a resolución na que se declare a exclusión definitiva do aspirante, poderá interpoñerse potestativamente recurso de reposición, no prazo dun mes, ante o órgano que dictou o acto, ou directamente recurso contencioso–administrativo no prazo de dous meses, ante a Xurisdicción Contenciosa-Administrativa, contados a partir do día seguinte ao da publicación no BOP. A fase de concurso, que será previa á da oposición, non terá carácter eliminatorio, nin a puntuación obtida nela poderá aplicarse para superar os exercicios da fase de oposición. • Experiencia profesional na Administración Pública: - Por servizos prestados no Concello da Laracha nunha praza do Grupo C2, Auxiliar de Administración Xeral: 0,1 puntos por mes completo de servizos ou fracción de 30 días a xornada completa. • Formación: - Por formación relacionada coas tarefas propias da Administración Local, impartida pola Administración Pública, Universidades, centros públicos ou concertados, organismos oficiais e demais formación homologada: - Cursos de 40 horas ou máis: 0,5 puntos por curso. - Cursos de menos de 40 horas: 0,25 puntos por curso. - Coñecemento do idioma galego: - Por estar en posesión do título de Linguaxe Administrativa de grao medio: 0,5 puntos. - Por estar en posesión do título de Linguaxe administrativa de grao superior: 1 punto No caso de ter os dous cursos só se valorará o de maior puntuación. Os aspirantes presentarán conxuntamente coa instancia para tomar parte no proceso selectivo unha relación dos méritos que aleguen. A esta relación acompañaranse os documentos xustificativos dos méritos alegados, orixinais ou fotocopias compulsadas, pois non se terán en conta, nin se valorarán aqueles que non queden debidamente acreditados, en todos os seus extremos, dentro do prazo de presentación das instancias. A experiencia profesional acreditarase coa certificación de servizos prestados da administración pública correspondente, na que claramente consten as datas concretas de prestación de servizos, a categoría profesional e na que se poda comprobar que as funcións ou tarefas realizadas se corresponden coa praza convocada. A puntuación máxima que se pode alcanzar nesta fase de concurso será a de 15 puntos por todos os méritos valorables. Antes do comezo da fase de oposición publicaranse no taboleiro de edictos do Concello a puntuación outorgada a cada aspirante polos méritos alegados e debidamente acreditados. A fase de oposición constará de dous exercicios, todos eles de carácter obrigatorio e eliminatorio, e serán os seguintes: De carácter teórico-práctico: Consistirá en desenvolver por escrito, no prazo máximo de noventa minutos a/s pregunta/s plantexadas polo tribunal relacionadas co programa da convocatoria (Anexo I) e/ou as funcións propias do posto dentro da Subescala Administrativa de Administración Xeral relacionadas na Relación de Postos de Traballo aprobada polo Concello e que se relacionarán cun suposto/s práctico/s que deberán resolver ou desenvolver como exemplo do aspecto teórico. Neste exercicio avaliarase a formación xeral e académica, a claridade, a orde das ideas, a facilidade de exposición escrita e a capacidade de síntese. Valorarase como máximo con 15 puntos e será necesario acadar 7,5 puntos para aprobar este exercicio. Corresponde ao tribunal determinar o nivel de coñecementos básico para acadar a puntuación mínima. Consistirá na tradución, sen dicionario, dun texto proposto previamente polo tribunal, do castelán ao galego ou do galego ao castelán, de forma escrita, nun tempo máximo de media hora. O exercicio cualificarase como apto ou non apto. Estarán exentos/as da realización do terceiro exercicio os/as aspirantes que acrediten a súa capacidade mediante a presentación do correspondente certificado de aptitude do curso de lingua galega Celga 3, ou equivalente, expedido polo organismo oficial competente, no prazo de presentación de solicitudes. O primeiro exercicio da fase de oposición será cualificado ata un máximo de quince (15) puntos, e serán eliminados os/as opositores/as que non acaden un mínimo de sete con cinco (7,5) puntos. O segundo exercicio da fase de oposición será cualificado como apto ou non apto. O número de puntos que outorgará cada membro do tribunal no primeiro exercicio será de 0 a 15 puntos. A puntuación de cada proba, será o resultado de dividir a suma dos puntos outorgados por cada membro de tribunal entre o número destes. A cualificación da fase de oposición será o resultado da suma das puntuacións outorgadas polo tribunal en cada un dos exercicios. Será preciso superalos todos para aprobar a oposición. A puntuación final dos/as opositores/as aprobados/as estará determinada polo resultado de sumar á puntuación obtida na fase de oposición a dos méritos da fase de concurso.1.- O tribunal cualificador designado pola alcaldía - presidencia (en virtude do artigo 21.1. g) de 7/85 de 2 de Abril reguladora das Bases do Réxime Local), e en base ao establecido pola Lei 7/2007 de 12 de abril, Estatuto Básico do Empregado Público, estará integrado polos seguintes membros: Presidente/a: Un funcionario/a de Administración Xeral do Concello da Laracha do grupo C1 ou superior. Suplente: Un funcionario/a da Administración Local do grupo C1 ou superior. Secretario/a: O secretario do concello da Laracha. Suplente: Un funcionario/a da Administración Local do grupo C1 ou superior. Vocais: - Un funcionario/a de Administración Xeral do Concello da Laracha do grupo C1 ou superior. Suplente: Un funcionario/a da Administración Local do grupo C1 ou superior. - Un funcionario/a de Administración Xeral do Concello da Laracha do grupo C1 ou superior. Suplente: Un funcionario/a da Administración Local do grupo C1 ou superior. - Un policía Local do Concello da Laracha. Suplente: Un funcionario/a da Administración Local do grupo C1 ou superior.2.- O tribunal non poderá constituírse, nin actuar sen a presenza, cando menos, de tres dos seus membros, titulares ou suplentes, debendo estar presentes en todo caso o presidente e o secretario ou persoas que os substitúan. De tódalas reunións que faga o tribunal o/a secretario/a redactará acta.3.- Os membros do tribunal absteranse de intervir e o comunicarán á autoridade convocante cando concorran algunhas das circunstancias prevista no artigo 28.2 de Lei 30/1992 de réxime xurídico das administracións públicas. Os aspirantes poderán recusar aos membros do tribunal cando concorran aquelas circunstancias.4.- O tribunal resolverá tódalas dúbidas que xurdan en aplicación das presentes normas así como nos casos non previstos polas mesmas.5.- O tribunal non poderá aprobar nin declarar que superaron as probas un número superior de aspirantes ao de prazas convocadas.6.- O alcalde, vista a proposta do tribunal, procederá á adopción do decreto correspondente que acordará o nomeamento dos funcionarios/as de carreira. Os aspirantes propostos presentarán no prazo máximo de vinte días naturais, contados a partir do momento en que se faga pública a relación de aprobados, os documentos acreditativos de reuni-los requisitos establecidos na convocatoria. Como os/as aspirantes propostos polo Tribunal serán, no seu caso, funcionarios/as de carreira do Concello, presentarán tan só os documentos específicos de titulación para esta praza. Concluído o proceso selectivo e aprobados os documentos a que se fai referencia, o sr. Alcalde, de acordo coa proposta do Tribunal cualificador, procederá a nomear funcionario/a de carreira aos opositores designados polo Tribunal, que deberán acatar a Constitución, o Estatuto de Autonomía de Galicia e o resto do ordenamento xurídico, así como tomar posesión como funcionario de carreira no prazo de trinta días naturais a contar dende que se lles faga o nomeamento. No caso de non tomar posesión en prazo sen causa xustificada, quedará en situación de cesante coa perda de tódolos dereitos derivados da convocatoria e do nomeamento concedido. En todo o non previsto nestas bases estarase ó disposto na Lei 7/2007 do estatuto básico do empregado público; na Lei 7/1985, de 2 de abril, reguladora de bases do réxime local; no Real decreto 896/1991, de 7 de xuño, sobre regras básicas e programas mínimos do procedemento de selección dos funcionarios da Administración Local; no Decreto do 20 de marzo de 1991 da Comunidade Autónoma de Galicia e nas demais disposicións aplicables e concordantes. A presente convocatoria e cantos actos administrativos se deriven desta poderán ser impugnados polos interesados nos casos e na forma establecidos pola Lei 30/1992, de 26 de novembro, de réxime xurídico das administracións públicas e procedemento administrativo común. Tema 1. A Constitución española de 1978. Estructura e principios xerais. Tema 2. Dereitos e deberes fundamentais dos españois. Tema 3. A organización territorial do Estado na Constitución. Tema 4. O Poder Xudicial: principios constitucionais. Tema 5. Sometemento da Administración á Lei e ao Dereito. Fontes do Dereito Administrativo: especial referencia á Lei e aos Regulamentos. Tema 6.- O Estatuto de Autonomía de Galicia: estructura, contido e reforma. Tema 7. A relación xurídico-administrativa. Concepto. Suxeitos: a Administración e o/a administrado/a. Capacidade e representación. Dereitos do administrado/a. Tema 8. O acto administrativo: concepto, clases e elementos. Motivación e notificación. Eficacia, executividade e execución forzosa. Suspensión. Validez e invalidez do acto administrativo. Validación, conservación e conversión. Tema 9. O procedemento administrativo: concepto e clases. As fases do procedemento administrativo. Tema 10. O procedemento administrativo. Iniciación, ordenación e instrución do procedemento. Tema 11. O procedemento administrativo. Terminación do procedemento administrativo. O silencio administrativo. Tema 12.–Revisión dos actos administrativos. Os recursos administrativos: principios xerais. O recurso de alzada. O recurso potestativo de reposición. O recurso extraordinario de revisión. Tema 13. Especialidades do procedemento administrativo local. O Rexistro de Entrada e Saída de documentos: requisitos na presentación de documentos. Comunicacións e notificacións. Tema 14. O expediente administrativo. Concepto. Os/as interesados/as nos expedientes. Tema 15.– O réxime local español: principios constitucionais e regulación xurídica. Tema 16.– O Municipio: concepto e elementos. O termo municipal. A poboación: especial referencia ao empadroamento. Tema 17.– Organización municipal. Competencias. Tema 18.- Organización municipal do Concello da Laracha. Tema 19.–Réxime xeral das eleccións locais. Tema 20.–Funcionamento dos órganos colexiados locais: réxime de sesións e acordos. Actas e certificacións de acordos. As resolucións do presidente da Corporación. Tema 21.–Ordenanzas, Regulamentos e Bandos. Procedemento de elaboración e aprobación. Infraccións. Tema 22.–A responsabilidade da Administración Pública: evolución histórica e situación actual. Tema 23.–O persoal ó servizo das Entidades Locais: funcionarios, persoal laboral, persoal eventual e persoal directivo. Tema 24. Dereitos e deberes dos/as empregados/as públicos/as. Principios éticos e de conducta. Tema 25.–Réxime xurídico do persoal das Entidades Locais: Dereitos e deberes. Réxime disciplinario. Situacións administrativas. Incompatibilidades. Tema 26. Os contratos administrativos. As partes no contrato. Capacidade e solvencia do/a empresario/a. As garantías esixibles na contratación no sector público. Tema 27. A selección do/a contratista e a adxudicación dos contratos. Normas xerais. Publicidade. Licitación. Selección do/a adxudicatario/a. Tema 28. O contrato administrativo: O procedemento aberto, o procedemento restrinxido e procedemento negociado. Normas específicas de contratación nas entidades locais. Tema 29.–Formas de acción administrativa. A actividade de fomento. A actividade de policía: as licenzas. O servizo público: formas de xestión dos servizos públicos. Tema 30.–A intervención administrativa na propiedade privada. A expropiación forzosa. Tema 31.–Os bens das Entidades Locais. O dominio público. Bens patrimoniais. Bens comunais. Tema 32.–A lexislación sobre réxime do solo e ordenación urbana. A Lexislación básica estatal. A lexislación autonómica galega. Tema 33. As licenzas urbanísticas. Actos suxeitos a licenza. Procedemento de outorgamento de licenzas. A caducidade das licenzas. Tema 34. Deber de conservación e ordes de execución. Protección da legalidade urbanística. Tema 35. O Plan Xeral de Ordenación Municipal da Laracha. Réxime xurídico e especialidades para o solo rústico. Tema 36.–As facendas locais. Clasificación dos ingresos. As ordenanzas fiscais. Tema 37.–Estudio especial dos ingresos tributarios: impostos, taxas e contribucións especiais. Os prezos públicos. Tema 38.- As ordenanzas fiscais no Concello da Laracha. Tema 39.–Os orzamentos das entidades locais. Procedemento de aprobación do orzamento municipal. Documentación orzamentaria. Modificacións e liquidación do orzamento. O orzamento no Concello da Laracha. Tema 40.–O gasto público local: concepto e réxime legal. Execución dos gastos públicos. Contabilidade e contas. A Laracha, 5 de abril de 2010 O Alcalde José Manuel López Varela